De to ex-ministre Lene Espersen (Kons.) og Tina Nedergaard (Venstre) er sammen med Orla Hav (Soc.dem.) gæster i TV2/Nords politiske magasin Kaffeklubben. Og fronterne bliver skarpt trukket op: -Det er helt tydeligt, at vi har en regering uden ledelse. Det er også helt tydeligt, at statsministeren ikke aner sit levende råd om, hvordan Danmark skal regeres. Jeg synes, der er en rådvildhed rundt om i ministerkontorerne som jeg ikke kan mindes før, siger Lene Espersen. Til det svarer Orla Hav: -Jeg har det da rigtig godt med, at det igen er blevet muligt at tage en diskussion om, hvordan vi agerer i vores samfund for at nå de mål vi gerne vil. Jeg var jo træt af den tidligere regering, der sagde: "Der er ikke noget at komme efter, vi har fastlagt linjen". Demokratiet lever af debat , og styrken ved det er, at vi bagefter kan gå ud og tage nogle beslutninger, som er holdbare, svarer Orla Hav igen. I Kaffeklubben bliver bl.a. ebh-banksagen og det frie skolevalg også diskuteret. Se TV2/Nord i aften 21.35.

Opsummering:
I aftens udgave af det politiske magasin Kaffeklubben er socialdemokraten Orla Hav kommet i kvindehænder.